CELEX: 52006XG1207(01)
Language: da
Date: 2006-12-07
Title: Rådets konklusioner om digitalisering af og onlineadgang til kulturelt materiale og om digital bevaring

7.12.2006   
            
            
               DA
            
            
               Den Europæiske Unions Tidende
            
            
               C 297/1
            
         Rådets konklusioner om digitalisering af og onlineadgang til kulturelt materiale og om digital bevaring
   (2006/C 297/01)
   RÅDET FOR DEN EUROPÆISKE UNION,
   som tager følgende i betragtning:
   
               —
            
            
               kulturarv, kulturelt indhold og kulturelle udtryksformer repræsenterer og formidler Den Europæiske Unions fælles grundlæggende værdier og vidner om Europas kulturelle og sproglige mangfoldighed
            
         
               —
            
            
               kulturelt indhold spiller en central social og økonomisk rolle. Der er en reel efterspørgsel efter digitalt indhold blandt borgerne og i forskningsverdenen. Digitalisering af og onlineadgang til vor kulturarv kan tilskynde til en kreativ indsats og støtte aktiviteter inden for andre sektorer, såsom læring og turisme, og herved styrke konkurrenceevnen og væksten i hele Europa i overensstemmelse med Lissabon-strategien
            
         
               —
            
            
               for at undgå dobbeltarbejde og skabe synergivirkninger er det absolut nødvendigt med en koordineret indsats på fællesskabsplan; denne indsats skal imidlertid tage hensyn til, at der på nuværende tidspunkt er stor forskel på, hvor langt medlemsstaterne er nået med digitalisering af indhold og digital bevaring samt med koordinering heraf, og på medlemsstaternes prioriteter på disse områder
            
         1.   SER MED TILFREDSHED PÅ
   
               —
            
            
               Kommissionens meddelelse og henstilling om digitalisering og onlineadgang til kulturelt materiale og digital opbevaring som et led i initiativet om i2010: digitale biblioteker
            
         2.   GIVER SIN TILSLUTNING TIL
   
               —
            
            
               de underliggende strategiske mål og hovedelementer i Kommissionens henstilling om digitalisering og onlineadgang til kulturelt materiale og digital opbevaring
            
         
               —
            
            
               idéen om et europæisk digitalt bibliotek som en fælles flersproget adgangsportal til Europas distribuerede — dvs. placeret forskellige steder hos forskellige organisationer — digitale kulturarv, der er åben for alle typer kulturelt materiale (tekstmateriale, audiovisuelt materiale, museumsgenstande, arkivalier osv.) og beregnet på at give brugerne hurtig adgang til en kritisk masse af ressourcer
            
         3.   ERKENDER
   
               —
            
            
               at der gøres mange forskellige bestræbelser i medlemsstaterne for at digitalisere og give onlineadgang til indholdet af deres arkiver, biblioteker og museer, og at medlemsstaterne ikke er nået lige langt i dette arbejde
            
         
               —
            
            
               det værdifulde koordinerende arbejde, som Gruppen af Medlemsstaternes Repræsentanter vedrørende Digitalisering (NRG) har udført med henblik på at udveksle medlemsstaternes erfaringer og overvåge fremskridtene, bl.a. via den dynamiske handlingsplan (1)
               
            
         
               —
            
            
               behovet for at forankre dette koordineringsarbejde inden for Fællesskabets institutionelle rammer
            
         4.   FREMHÆVER
   
               —
            
            
               det nyttige arbejde, der er udført på europæisk plan af konferencen af europæiske nationalbibliotekarer (CENL — the Conference of European National Librarians) i forbindelse med
               
                           —
                        
                        
                           opbygningen og oprettelsen af det europæiske bibliotek (TEL — The European Library) som adgangsportal til nationalbibliotekernes kollektive ressourcer over hele Europa
                        
                     
                           —
                        
                        
                           fortsættelsen af dette arbejde med henblik på oprettelsen af det europæiske digitale bibliotek
                        
                     
         
               —
            
            
               det igangværende arbejde inden for rammerne af Michael- (2) og Michael plus-projekterne med at beskrive og knytte forbindelse mellem digitale samlinger i museer, biblioteker og arkiver i forskellige medlemsstater samt give adgang til disse samlinger
            
         
               —
            
            
               at det fremtidige arbejde bør bygge på disse og tilsvarende initiativer med det mål at nå frem til et afbalanceret samarbejde mellem biblioteker, museer og arkiver
            
         
               —
            
            
               at selv om der fra starten skal gøres konceptuelle og tekniske forberedelser til alle kategorier af kulturelt materiale (tekstmateriale, audiovisuelt materiale, museumsgenstande, arkivalier osv.), vil det europæiske digitale bibliotek allerede i begyndelsen kunne udnytte potentialet i en kritisk masse af flersproget tekstmateriale
            
         
               —
            
            
               betydningen af at gennemføre arbejdet med digitalisering og bevaring af samt tilvejebringelse af og adgang til indholdet under fuld overholdelse af EF-lovgivningen og den internationale lovgivning om intellektuel ejendomsret
            
         5.   NOTERER SIG
   
               —
            
            
               at Kommissionen har til hensigt at foretage undersøgelser om fremskridtene inden for digitaliseringen af kultur inden for Den Europæiske Union, om den socioøkonomiske indvirkning af en langsigtet bevaring af digitale ressourcer og om den socioøkonomiske indvirkning af frit tilgængelige ressourcer
            
         
               —
            
            
               at Kommissionen har til hensigt at medfinansiere et netværk af ekspertisecentre for digitalisering og digital bevaring under syvende rammeprogram for forskning og udvikling
            
         6.   OPFORDRER MEDLEMSSTATERNE
   
               —
            
            
               til at behandle de spørgsmål i forbindelse med digitalisering af og onlineadgang til kulturelt materiale og om digital bevaring, der er nævnt i Kommissionens henstilling, navnlig til de aspekter, der er fremhævet i disse konklusioner
            
         
               —
            
            
               til som indledende skridt, i overensstemmelse med vedlagte vejledende tidsplan og under hensyn til medlemsstaternes forskellige udgangspunkter, at
               
                           —
                        
                        
                           
                              styrke de nationale strategier og mål for digitalisering og digital bevaring
                        
                     
                           —
                        
                        
                           
                              bidrage til det europæiske digitale bibliotek, en fælles flersproget adgangsportal til Europas distribuerede digitale kulturarv
                        
                     
                           —
                        
                        
                           
                              forbedre rammevilkårene for digitalisering af og onlineadgang til kulturelt materiale og for digital bevaring
                        
                     
                           —
                        
                        
                           
                              styrke koordineringen inden for og mellem medlemsstaterne i forbindelse med relaterede spørgsmål
                        
                     
                           —
                        
                        
                           
                              bidrage til at tilvejebringe et effektivt overblik over fremskridtene på europæisk plan
                           
                        
                     
         7.   OPFORDRER KOMMISSIONEN
   
               —
            
            
               til som indledende skridt og i overensstemmelse med vedlagte vejledende tidsplan at
               
                           —
                        
                        
                           
                              tilskynde til og koordinere arbejdet med henblik på et europæisk digitalt bibliotek som en fælles flersproget adgangsportal til Europas distribuerede digitale kulturarv
                        
                     
                           —
                        
                        
                           bidrage til en forbedret koordinering af politikken for digitalisering af og onlineadgang til kulturelt materiale og for digital bevaring, navnlig via oprettelsen af en gruppe af medlemsstaternes repræsentanter, der skal fortsætte NRG's koordineringsarbejde inden for Fællesskabets institutionelle rammer og derved sikre kontinuitet — bl.a. med effektive overgangsordninger — og bygge videre på de indhøstede erfaringer og den indhøstede viden
                        
                     
                           —
                        
                        
                           
                              forbedre rammevilkårene for digitalisering, onlineadgang og digital bevaring
                        
                     
                           —
                        
                        
                           
                              vurdere de samlede fremskridt i medlemsstaterne for så vidt angår de relevante temaer under hensyn til medlemsstaternes forskellige udgangspunkter, vurdere de samlede fremskridt hen imod det europæiske digitale bibliotek og aflægge rapport til Rådet herom.
                        
                     
         
      (1)  Den dynamiske handlingsplan for EU's koordinering af digitaliseringen af kulturelt og videnskabeligt indhold.
   
      (2)  Den flersprogede fortegnelse over kulturarven i Europa.
   
      BILAG
      PRIORITEREDE FORANSTALTNINGER OG VEJLEDENDE (1) TIDSPLAN
      A.   AKTIVITETER OG MÅL FOR MEDLEMSSTATERNE
      
                  1.
               
               
                  
                     Styrke de nationale strategier og mål for digitalisering og digital bevaring ved at:
                  
                              udarbejde og ajourføre planer og nationale strategier for digitalisering af kulturelt materiale
                           
                           
                              2007
                           
                        
                              udforme nationale strategier for langsigtet bevaring og lagring
                           
                           
                              medio 2008
                           
                        
                              opstille kvantitative og kvalitative mål, herunder den dertil hørende finansielle planlægning for en flerårig periode med henblik på lagring og digitalisering af samtonlineadgang til kulturelt materiale og langtidsbevaring
                           
                           
                              2007
                           
                        
                              undersøge mulighederne for offentlig-private partnerskaber med henblik på digitalisering og, hvis det er hensigtsmæssigt, tage initiativ til og fremme sådanne partnerskaber
                           
                           
                              2007-2008
                           
                        
            
                  2.
               
               
                  
                     Styrke koordineringen inden for og mellem medlemsstaterne ved at:
                  
                              etablere nationale koordineringsmekanismer for digitaliseringsaktiviteter, herunder på regionalt og lokalt plan, på området kulturelt indhold
                           
                           
                              2007
                           
                        
                              udveksle oplysninger med andre medlemsstater for at skabe synergivirkninger og undgå opsplitning og dobbeltarbejde
                           
                           
                              2007-2008
                           
                        
                              udarbejde fælles kriterier for udvælgelse af det materiale, der skal digitaliseres, med henblik på at opnå en større europæisk nytteværdi
                           
                           
                              2007
                           
                        
            
                  3.
               
               
                  
                     Bidrage til det europæiske digitale bibliotek ved at:
                  
                              udarbejde køreplaner og incitamenter, der skal tilskynde kulturelle institutioner til at aflevere eksisterende og nyt digitaliseret materiale til det europæiske digitale bibliotek
                           
                           
                              2007
                           
                        
                              tilskynde private indholdsindehavere til at muliggøre søgning i og adgang til deres ophavsretsbeskyttede materiale gennem den fælles, flersprogede adgangsportal
                           
                           
                              2008-2009
                           
                        
                              tilskynde til aftaler eller kollektive aftaler mellem rettighedshavere og kulturelle institutioner såsom arkiver, biblioteker og museer, hvorefter disse institutioner kan gøre ophavsretsbeskyttet materiale tilgængeligt online på kontraktvilkår
                           
                           
                              2009
                           
                        
            
                  4.
               
               
                  
                     Bidrage til at tilvejebringe et effektivt overblik over fremskridtene på europæisk plan ved at:
                  
                              vurdere de resultater og erfaringer, der er opnået på nationalt plan
                           
                           
                              forår 2008
                           
                        
                              informere Kommissionen om disse resultater og erfaringer og om den opfølgning, der er sket med hensyn til de forskellige elementer i Kommissionens henstilling og disse konklusionerom digitalisering af og onlineadgang til kulturelt materiale og digital opbevaring
                           
                           
                              forår 2008
                           
                        
            
                  5.
               
               
                  
                     Forbedre rammevilkårene for digitalisering af og onlineadgang til kulturelt materiale og for digital bevaring ved at:
                  
                              identificere og tage skridt til at fjerne hindringer i den nationale lovgivning for digitalisering af kulturelt materiale og onlineadgang hertil, bl.a. til studie- og forskningsformål eller anden anvendelse, forudsat at det sker på passende betingelser
                           
                           
                              2008
                           
                        
                              etablere mekanismer, der kan lette digitalisering af og onlineadgang til forældreløse værker og værker, der ikke trykkes eller sælges længere, med fuld respekt for indholdsindehavernes interesser og rettigheder
                           
                           
                              2008
                           
                        
                              etablere lovgivningsrammer eller andre effektive rammer til støtte for digital bevaring; dette bør omfatte lagring af digitalt kulturelt materiale hos lovligt bemyndigede institutioner, disse institutioners web-harvesting under hensyntagen til bl.a. Fællesskabets databeskyttelseslovgivning samt gentagen kopiering og migration
                           
                           
                              2009
                           
                        
                              tilskynde kulturelle institutioner til at gennemføre relevante tekniske standarder for digital bevaring i forbindelse med tilrettelæggelsen af digitaliseringsprocessen.
                           
                           
                              2008
                           
                        
            B.   AKTIVITETER OG MÅL FOR KOMMISSIONEN
      
                  1.
               
               
                  
                     Tilskynde til og koordinere arbejdet med henblik på et europæisk digitalt bibliotek ved at:
                  
                              koordinere og fremme bestræbelserne på at oprette en fælles flersproget adgangsportal for formidling af kulturelt materiale
                           
                           
                              fra 2007
                           
                        
                              koordinere og fremme arbejdet med at finde løsninger på spørgsmål vedrørende standarder med henblik på at opnå interoperabilitet samt med at finde effektive måder til håndtering af flersproget adgang
                           
                           
                              2007-2008
                           
                        
                              skabe et forum for drøftelser med den private sektor og relevante organisationer med henblik på at opstille principper for tilrådighedsstillelse af materiale til den fælles adgangsportal
                           
                           
                              2007-2008
                           
                        
                              stille finansielle og andre ressourcer til rådighed for aktiviteter på europæisk plan; støtte et netværk af ekspertisecentre for digitalisering og digital bevaring i Europa inden for rammerne af syvende forskningsprogram under fuld hensyntagen til medlemsstaternes forskellige muligheder og til de særlige forhold, der kendetegner forskellige typer kulturelt indhold; støtte teknologier, der danner grundlag for innovative tjenesteydelser, der kan integreres i den fælles flersprogede adgangsportal, inden for rammerne af syvende forskningsprogram
                           
                           
                              fra 2007
                           
                        
            
                  2.
               
               
                  Bidrage til en forbedret koordinering af politikken for digitalisering af og onlineadgang til kulturelt materiale og for digital bevaring ved at:
                  
                              overvåge medlemsstaternes aktiviteter og støtte samarbejdet mellem dem
                           
                           
                              fra 2007
                           
                        
                              bistå medlemsstaterne med at identificere problemer og overvåge flaskehalse samt om nødvendigt foreslå foranstaltninger, der kan sætte skub i digitaliseringsprocessen
                           
                           
                              2008-2009
                           
                        
                              oprette en gruppe af eksperter udpeget af medlemsstaterne, der skal fortsætte NRG's koordineringsarbejde inden for Fællesskabets institutionelle rammer og derved sikre kontinuitet — bl.a. med effektive overgangsordninger — og bygge videre på de indhøstede erfaringer og den indhøstede viden
                           
                           
                              2007
                           
                        
            
                  3.
               
               
                  
                     Forbedre rammevilkårene ved at:
                  
                              foreslå løsninger på visse specifikke rettighedsproblemer, f.eks. med hensyn til forældreløse og udsolgte værker, med fuld respekt for indholdsindehavernes interesser og rettigheder og sikre, at løsningerne er effektive i en grænseoverskridende kontekst
                           
                           
                              2008-2009
                           
                        
                              på baggrund af konstaterede flaskehalse foreslå korrigerende foranstaltninger på europæisk plan, hvis »fleksibel koordinering« ikke fører til de ønskede resultater
                           
                           
                              2008-2009
                           
                        
            
                  4.
               
               
                  
                     Vurdere de samlede fremskridt på europæisk plan ved at:
                  
                              overvåge fremskridtene i medlemsstaterne og fremskridtene hen imod det europæiske digitale bibliotek ved hjælp af såvel kvantitative som kvalitative indikatorer baseret på oplysninger, der er indsamlet på både nationalt og europæisk plan
                           
                           
                              fra 2007
                           
                        
                              fremlægge en rapport om fremskridtene i medlemsstaterne og fremskridtene med hensyn til den fælles flersprogede adgangsportal og navnlig vurdere, i hvilket omfang strategien med »fleksibel koordinering« har ført til de ønskede resultater
                           
                           
                              2008
                           
                        
            
         (1)  Den foreslåede tidsplan for aktiviteter og mål viser målsætningerne for medlemsstaterne og Kommissionen, men er ikke bindende.